open-index/open-wikipedia-markdown huggingface dataset:
Sportsåret 1898

**Sportsåret 1898** er en oversikt over hendelser, resultater, fødte og avdøde personer med tilknytning til sport i 1898.

## Hendelser
### Fotball
* 14. mars – Den sveitsiske fotballklubben BSC Young Boys grunnlegges.
* 5. april – Den engelske fotballklubben Portsmouth blir stiftet.
* 8. mai – Genoa CFC vinner det første italienske fotballmesterskapet i en turnering i Torino.
* 25. mai – Den første fotballklubben i dagens Slovakia grunnlegges, som Eperjesi TVE i Eperjes (slovakisk: Prešov).
*30. juli – Örgryte IS blir svenske mestere etter seier med 3–0 over AIK i finalen. Kampen ble spilt på Ladugårdsgärdet i Stockholm.
* 3. september – City Ground i Nottingham innvies, og blir hjemmebanen til Nottingham Forest.
* Athletic Club blir opprettet som fotballklubb i Bilbao.

### Golf

* 17. og 18. juni – US Open i golf avholdes for fjerde gang, og for første gang spilles en turnering over 72 hull. Skotske Fred Herd vant turneringen.

### Hurtigløp på skøyter
* Det niende verdensmesterskapet i hurtigløp på skøyter 1898 for herrer arrangeres i Davos i Sveits 6. – 7. februar. 12 deltagere fra seks nasjoner deltok. Nordmannen Peder Østlund ble verdensmester, den første norske gjennom tidene, og setter verdensrekord på 1500 meter med 2 minutter og 23 ⅗ sekunder (2.23,6).

### Kunstløp
* 26. februar – EM i kunstløp avholdes i Trondheim, det første ISU-mesterskapet i kunstløp som arrangeres i Norge. Ulrich Salchow blir europamester, hans første av ni EM-gull.

### Badminton
* 10. mars – Det første kjente åpne mesterskap i badminton arrangeres i Guildford.

### Bilsport
* 18. desember – Gaston de Chasseloup-Laubat setter den første offisielt godkjente (av ACF, senere FIA) hastighetsrekord på landjorden, med 63,13 km/t.

### Amerikansk fotball

* Morgan Athletic Club, en forløper til Arizona Cardinals, grunnlegges som amerikansk fotballklubb i Chicago,

### Allidrett
* 22. oktober – Jüdischer Turnverein Bar Kochba blir grunnlagt i Berlin.

## Fødsler

*24. februar – Hubert Houben, tysk friidrettsutøver (død 1956)
*7. april – Jacob Tullin Thams, norsk skihopper og seiler (død 1954)
*5. mai – Alfred van Nüß, tysk sjakkmester (død 1946)
* 19. mai – Bjart Ording, norsk offiser og rytter (død 1975)
* 3. juli – Donald Healey, britisk racerfører og bilkonstruktør (d. 1988)
* 13. august – Jean Borotra, fransk tennisspiller (død 1994)
*24. september – Harry Persson, svensk tungvektsbokser (død 1979)
* 15. oktober – Boughera El Ouafi, algerisk friidrettsutøver (d. 1959)
*17. desember – Loren Murchison, amerikansk friidrettsutøver (død 1979)

## Dødsfall

## Referanser
Rød snø (biologi)

**Rød snø**, dvs. den rødfargete overflaten man kan se på snøen i fjellstrøk på ettervinteren, skyldes den encella grønnalgen *Chlamydomonas nivalis*. Rødfargen kommer av et karotenoid-pigment (astaxanthin) som beskytter algen mot stråling. Dette pigmentet produserer algen trolig mye av i perioder med høy lysintensitet og nitrogen-mangel.

## Referanser
Sportsåret 1899

**Sportsåret 1899** er en oversikt over hendelser, resultater, fødte og avdøde personer med tilknytning til sport i 1899.

## Hendelser
### Fotball
*FC Barcelona stiftes.
*AC Milan grunnlegges.
*TSV 1860 Münchens fotballavdeling stiftes.
*6. august – Örgryte IS blir svenske mestere etter seier med 4–0 over *Göteborgs FF* i finalen. Kampen ble spilt på Idrettsplassen i Göteborg.
### Hurtigløp på skøyter
Det 9. (7. offisielle) verdenmesterskap på skøyter for herrer ble arrangert i Berlin, Tyskland   4. og  5. februar.  Det var åtte deltakere fra nasjonene Russland, Tyskland, Østerrike, Storbritannia, Nederland og Norge. Peder Østlund fra Norge som ble verdensmester i 1898 forsvarte tittelen med å vinne de tre korteste distansene og ble kåret til verdensmester.
### Sjakk
*Dansken Jørgen Møller vinner Det andre nordiske mesterskapet i sjakk

## Priser
*Holmenkollmedaljen tildeles Paul Braaten og Robert Pehrson

## Fødsler
*12. februar Johan Grøttumsbråten, norsk langrenns- og kombinertløper (død 1983)
*3. april – David Jack, engelsk fotballspiller (død 1958)
*24. mai – Suzanne Lenglen, fransk tennisspiller (død 1938)
*5. oktober – Marcus Wallenberg, svensk næringslivsleder og tennisspiller (død 1982)
*7. november – Oscar Andréhn, svensk bokser (død 1981)

## Dødsfall
*27. juli – Tassilo von Heydebrand und der Lasa, tysk diplomat og sjakkmester/-teoretiker (født 1818)


File:Tassilo_von_Heydebrand_und_der_Lasa.jpg|Tassilo von Heydebrand und der Lasa(1818-1899)


## Eksterne lenker
*
Gåten Marina: Hitlers spion i norske ballettsko

***Gåten Marina: Hitlers spion i norske ballettsko*** (utgitt 2000) er en biografi om den russisk-fødte ballettdanseren Marina Lie, som fungerte som spion for det nasjonalsosialistiske Tyskland under slaget om Narvik i 1940, og som i etterkrigstiden spionerte for Sovjetunionen.
Tallak Nielsens gate (Larvik)

**Tallak Nielsens gate** er ei kort gate i Larvik. Gata var planlagt ført frem til Strandgata over T.M. Nielsens løkke (den gang også kalt Alléløkka) etter den gamle Herregårdsalléen. Karistranda II Borettslag er beliggende i Tallak Nielsens gate.

Tallak Nielsen selv bodde i Kirkestredet 8A («Menighetshuset»). Han var ordfører, stortingsrepresentant og eier av T.M. Nielsens tobakksfabrikk.

## Bygninger

## Kilder
*
Sportsåret 1900

**Sportsåret 1900** er en oversikt over hendelser, resultater, fødte og avdøde personer med tilknytning til sport i 1900.

## Hendelser
### Fotball
*VfL 1900 Borussia Mönchengladbach stiftes.
*FC Bayern München stiftes.
*Deutscher Fußball-Bund (DFB) stiftes i Leipzig
*29. juli – AIK blir svenske mestere etter seier med 1–0 over Örgryte IS i finalen. Kampen ble spilt på Lindarängen i Stockholm.

### Hurtigløp på skøyter
Det 10. (8. offisielle) verdensmesterskap i hurtigløp for herrer ble arrangert i Frognerkilen, Kristiania, Norge.   24. og  25. februar 1900. Det var tolv deltakere, alle fra Norge. Edvard Engelsaas ble kåret til verdensmester  etter å ha vunnet de tre lengste distansene.

### Kano
*Föreningen för Kanotidrott (FKI) stiftes.

### Olympiske leker
*Sommer-OL finner sted i Paris, Frankrike

### Sykkel
*4. april: Det internasjonale sykkelforbundet (Union Cycliste Internationale – UCI) stiftes.
*Svenska cykelförbundet stiftes.

## Fødsler
*1. mars - Ernst Alm, svensk langrennsløper, vant i det første Vasaloppet i 1922 (død 1980)
*5. mai - Charles Jewtraw, amerikansk skøyteløper, den første gullmedaljevinneren i olympiske vinterleker, siden 500-meteren var den første øvelsen under de første vinterlekene (død 1996)
*10. august – Nicolas Moerloos, belgisk turner som fikk OL-sølv i turn, mangekamp lagkonkurranse i 1920 (død 1944)
*22. august - Giovanni Tubino, italiensk turner som ble OL-mester i turn, mangekamp lagkonkurranse i 1920 (død 1989)
*17. desember – Willy Roscher, 57, tysk sjakkhistoriker, sjakkfunksjonær og sjakk-komponist (57, død 1957)

## Dødsfall
*18. april – Rudolf Charousek, ungarsk sjakkmester (født 1873)
*12. august – Wilhelm Steinitz, østerriksk sjakkspiller og den første offisielle verdensmesteren (født 1836)


Fil:Rudolf Charousek.jpg|Rudolf Charousek(1873-1900)
Fil:Steinitz, William-4 - DPLA - 9eeab9ac335135c24b69ab7e36fc5354 (cropped).jpg|Wilhelm Steinitz(1836-1900)


## Referanser
Brannforbundet i Delta

**Brannforbundet i Delta** (tidligere **Branntjenestens yrkesorganisasjon** (**BTY**)) er en partipolitisk uavhengig yrkesorganisasjon, og den eneste yrkesorganisasjonen som har fokus på personell i brann- og redningstjenesten.

Brannforbundet arbeider for bedre lønns- og arbeidsvilkår, utdanning og opplæring, og er representert i de fora hvor premissene for branntjenesten legges og er pådriver i reguleringer av lov- og regelverk.

Brannforbundet organiserer følgende yrkesgrupper innenfor branntjenesten med variert utdanning og praksis:

* *Beredskap*: Beredskap rekrutterer ansatte fra håndverksyrker, som videreutdannes ved Norges Brannskole.
* *Feiere*: Feiere har svennebrev i feierfaget som er innenfor videregående opplæring.
* *Forebyggende og alarmsentraloperatører*: Ansatte innenfor forebyggende og alarmsentraloperatører har sin utdanning ved Norges Brannskole.
* *Kompetanseavdelinger og administrasjon*: Instruktører og annet personell ved kompetanseavdelinger og administrasjon i brannvesenet har brannfaglig eller annen relevant utdanning. BTY er en pådriver for at utdanningen ved Norges Brannskole blir kompetansegivende, med grunnutdanning på fagskolenivå og videreutdanning på høyskolenivå.

Brannforbundet er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.

Leder i Brannforbundet er Trond Busterud.

## Referanser


## Eksterne lenker
* Brannforbundet i Delta
Norske Medisinfaglige Teknikere

**Norske Nevrofysiologiske Teknikere (NNT)** ble stiftet i 1978, da i Kommunale Funksjonærers Landsforbund. I 1985 skiftet Kommunale Funksjonæres Landsforbund navn til Kommunalansattes Fellesorganisasjon, KFO.

NNT sto som en selvstendig yrkesorganisasjon frem til 1998. I 1998 ble det sammenslåing av Nevrofysiologiteknikere og Autopsiteknikere, og foreningen skiftet da navn til Norske Medisinfaglige Teknikere (NMT).

Norske Medisinfaglige Teknikere (NMT) er en partipolitisk uavhengig yrkesorganisasjon som arbeider for å høyne den generelle kompetansen for medisinfaglige teknikere i faget klinisk nevrofysiologi og for yrkesgruppen autopsiteknikere/preparanter. NMT organiserer nevrofysiologiteknikere/ingeniører som jobber ved klinisk nevrofysiologisk laboratorium ved lokale sykehus, universitetssykehus eller som jobber med EEG ved privatklinikker, samt autopsiteknikere/preparanter både ved avdeling for patologi ved lokale sykehus og universitetssykehus samt teknikere ved rettsmedisinske seksjoner og anatomiske institutter.

NMTs overordnede målsetting er å ivareta medlemmenes yrkes- og utdanningsmessige interesser, øke og bedre anseelse og yrkesfaglige standarder samt lønns- og arbeidsvilkår.

NMT er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.

## Referanser


## Eksterne lenker
* NMT
Ytre Arna Historielag

**Ytre Arna Historielag** er et historielag grunnlagt i 2004 i Ytre Arna.

Historielaget driver et lokalhistorisk museum med en permanent utstilling som heter 'Elvæ, fabrikken og folket' i Arna Næringspark i Ivar Aasgaardsveg 1 i Ytre Arna. Utstillingen er åpen for publikum lørdager og søndager. Her har de utstillinger basert på historien om Arne fabrikker som ble bygget rundt kraften fra Blindheimselven *Elvæ*, og som la grunnlaget for Ytre Arna. Museet er oppdelt i flere avdelinger eksempelvis næringsavdeling, apotekavdeling, musikkavdeling, skolestue, husflid m.m.

## Museer i Arna
Arna Brannstasjon/De brannhistoriske samlinger – Espeland fangeleir – Gamle Vossebanen – Ytre Arna Historielag museum – Ådnatun museum

## Eksterne lenker
* Ytre Arna Historielag hjemmeside
Helsesekretærforbundet i Delta

**Helsesekretærforbundet i Delta**, inntil 2016 **Norsk Helsesekretærforbund** (**NHSF**), er en partipolitisk uavhengig yrkesorganisasjon som arbeider for å fremme helsesekretærenes interesser overfor Helse- og omsorgsdepartementet, og bidra til en positiv utvikling i sosial- og helsesektoren til beste for både pasienter, pårørende, arbeidsgivere og arbeidstakere. Forbundet er engasjert i arbeidet for at det ansettes personell med riktig fagkompetanse i forhold til arbeidsoppgaver, og er en pådriver for kvalitetssikring av helsesekretærens tjenester.

Helsesekretærforbundet i Deltas overordnede målsetting er å ivareta medlemmenes yrkes- og utdanningsmessige interesser, øke og bedre anseelse og yrkesfaglige standard samt lønns- og arbeidsvilkår. 

Forbundet er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.

Yrkesorganisasjonen ble stiftet 7. juni, 1968, har ca 4&nbsp;630 medlemmer, og gir ut medlemsbladet *Helsesekretæren*. Helsesekretæren er det eneste fagbladet for helsesekretærer og andre som arbeider innen medisinsk kontortjeneste. 
Leder i forbundet er Gro Bengtson.

## Eksterne lenker
* 
*
Otte Krumpen

**Otte Krumpen** (også **Otto Krumpen**; født 1473, død 1569) var en dansk ridder og øverstbefalende for den danske hæren under slaget ved Bogesund den 19. januar 1520. 

Krumpen ble senere slått til ridder av Christian II den 4. november samme år i forbindelse med kroningsfesten for Christian som ledet til Stockholms blodbad.

I 1523 knyttet han seg til Frederik I og ble riksråd. Han ledet et felttog på Gotland mot Søren Norby i 1525.

Fra 1533 tilhørte han den katolske siden i riksrådet. Under grevefeiden overga han Tranekær slott på Langeland, som han hadde hatt i forlening siden 1522. Han gikk over til grev Christoffer av Oldenburg og fikk Aalholm som len i stedet. 

På et senere tidspunkt ble godset hans plyndret og han ble ført som fange til Mecklenburg. Han kom tilbake i 1536, men satt ikke i riksrådet igjen før 1542. Han var marsk 1554 til 1567 og hadde flere diplomatiske oppdrag. 

## Eksterne lenker
* Nordisk Familjebok
* Salomonsen
* Slekten Krumpen hos SNL
Outlaws

**Outlaws Motorcycle Club** også under navnet **American Outlaws Association** (AOA), er en motorsykkelklubb først etablert i McCook, Illinois i 1935. Mottoet er: «God forgives, Outlaws don't» (*Gud tilgir, Outlaws gjør det ikke*). Støtteklubben er Black Pistons MC.

Klubben har omtrent 90 chapters (*avdelinger*) i USA, Canada, Australia, Asia, og Europa. Den første klubben utenfor USA som ble Outlaws var «The Satans Choice» i Canada, dette skjedde i 1977. I 1993 kom den første avdelingen i Europa, i Frankrike. Klubbens største rival er Hells Angels.

Klubben er en selverklært «1 %-klubb», en frase som ble introdusert da American Motorcyclist Association hevdet at 99 % av alle MC-førere er lovlydige etter opptøyer i Hollister i 1947. Amerikanske Federal Bureau of Investigation og canadiske Criminal Intelligence Service Canada anser klubben som en «Outlaw Motorcycle Gang» (*kriminell motorsykkelklubb*), noe også norske Kripos støtter. Klubben regnes i USA som en av «The Big Four» (*de store fire*) sammen med Pagans, Hells Angels, og Bandidos og har alle til felles at de er store nok til å bli dømt under Racketeer Influenced and Corrupt Organizations Act.

Thore «Henki» Holm Hansen var på 1990-tallet mye i medienes søkelys da han ble Europa-sjef for motorsykkelklubben.

## Norge
Norge var den andre avdelingen av Outlaws i Europa, dette skjedde i 1995.
Norske avdelinger:
*Moss
*Sarpsborg
*Fredrikstad
*Eidsvoll
*Bad District 
*Oslo
*Kristiansand
*Haugesund
*Stavanger
*Norway North (på prøvetid)
*Bergen (på prøvetid)

## Eksterne lenker
* Outlaws MC World
* Outlaws MC Europe
* Outlaws MC USA
* Outlaws MC Norge
Pagans

**Pagans MC**  er en amerikansk motorsykkelgjeng etablert av Lou Dobkin (eller Dobkins) i 1959 i Prince George's County, Maryland.

Klubben er aktive i elleve amerikanske delstater: Delaware, Kentucky, Maryland, New Jersey, New York, Nord-Carolina, Ohio, Pennsylvania, Sør-Carolina, Virginia og Vest-Virginia. Hovedrivalen er Hells Angels.

Amerikanske Federal Bureau of Investigation og canadiske Criminal Intelligence Service Canada anser klubben som en «Outlaw Motorcycle Gang» (*kriminell motorsykkelklubb*), noe også norske Kripos støtter. Klubben regnes i USA som en av «The Big Four» (*de store fire*) sammen med Outlaws, Hells Angels, og Bandidos og har alle til felles at de er store nok til å bli dømt under Racketeer Influenced and Corrupt Organizations Act.

## Kilder
*Southeastern Connecticut Gang Activities Group (SEGAG) - Pagans Motorcycle Club Besøkt 22. januar 2016
*One percenter motorcycle clubs - Pagans MC Besøkt 22. januar 2016
Helen

**Helen** er en opprinnelig engelsk form av kvinnenavnet *[[Helene]]*, som kan bety «den lyse».

## Etymologi
Helen har opprinnelse i franske *Hélène*, via latin *Helena*, fra gresk *Helenē* / *Eléni* (Ἑλένη), et feminint egennavn, trolig feminin form av *helenos* «den lyse». Navnet kan muligens også være dannet av ‘ελενη (eleni), «fakkel» eller «Sankt Elms ild». Det kan muligens også være relater til σεληνη (selini), «måne».
 
## Utbredelse
I gresk mytologi var Helenē søster av Castor og Pollux og hustru til Menelaos, konge av Sparta. Hennes bortførelse eller rømning med Paris var årsaken til den trojanske krig.

*Helen* var et vanlig navn i England på 1500-, 1600- og 1700-tallet.

*Helen* har i mange år vært et populært navn i USA. Navnet var blant de 10 mest populære jentenavnene i USA for barn født mellom 1890 og 1934.

Navnet *Helen* var vanlig i Norge i 1970-årene og hadde en popularitetstopp med 0,2 % i 1970.

|}

## Kjente personer med navnet
Personene i listen er ordnet kronologisk etter fødselsår.
* Helen Keller (1880–1968), amerikansk forfatter, aktivist og foredragsholder
* Helen Frankenthaler (f. 1928), amerikansk maler
* Helen Escobedo (f. 1934), meksikansk skulptør
* Helen Mirren (f. 1945), engelsk skuespiller
* Helen Dunmore (f. 1952), engelsk lyriker og forfatter
* Helen Bjørnøy (f. 1954), norsk prest og politiker
* Helen Hunt (f. 1963), amerikansk skuespiller, filmregissør og manusforfatter
* Helén Vikstvedt (f. 1964), norsk skuespiller og danser

## Annen bruk av navnet
* St. Helen, band fra Trondheim
* St. Helens, rugby klubb i Storbritannia 

## Referanser


## Eksterne lenker
Kåre Gustad

**Kåre Sigurd Gustad** (1946–2010) var en norsk næringslivsleder. Han var tilknyttet Telenor i flere tiår, deretter fra 2010 daglig leder (markedsdirektør) i Huawei Norge. Han var utdannet ingeniør fra University of Wyoming og NTH, med dr. ing. graden fra 1968. 

Gustad ble etter endt utdanning ansatt i Telenor fra 1968, hvor han først jobbet med å bygge ut FM-nettet for radio. Han ledet fra 1978 den utbyggingen av det første moderne mobilnettet i Norge - NMT. Dermed fikk han åpne verdens første helautomatiske mobilnett i 1981. Han ledet en stund det nordiske NMT-arbeidet, inntil han ble leder for og bygget opp Telenor Mobil i Norge. Her brakte han Telenor inn i det nordiske arbeidet med GSM-standarden og hadde ansvaret for utbyggingen av et norsk GSM-nett. Telenors helautomatiske, men analoge NMT-nett åpnet i november 1981, Telenors digitale GSM-nett i april 1993, begge deler tidlig i internasjonal sammenheng. Et av hans spesialer var mobil innendørsdekning, som var krevende på den tiden.

Fra 1995 gikk Gustad over fra Telenor Mobil til å arbeide med mobilutbygging internasjonalt. Fra 1996 til 2009 var han tilknyttet Telenors internasjonale mobilvirksomhet som leder for virksomhetene i bl. a. Tyskland (Viag Interkom), Ukraina (Kyivstar) og Montenegro (Promonte). I løpet av denne perioden vokste Telenor til et av verdens største mobilselskaper.

Gustads sentrale rolle i utviklingen av Norges første mobilsystemer siden 1970-tallet, og senere lederposisjoner i et internasjonalt ledende mobilselskap ga Gustad tilnavnet «Mr. Mobil».

Han tok i 2010 utfordringen med å lede det kinesiske elektronikkselskapet Huaweis norske virksomhet, inntil han døde ved en ulykke i Møre og Romsdal.

Han var far til håndballspilleren Randi Gustad.

## Referanser


## Eksterne lenker
* MIB Forum – 28. oktober 2003.
* Mr. Mobil har gått bort – Telekom Revy, 26. august 2010.
James (elv)

**James** (på engelsk vanligvis skrevet *James River* eller *the James*) er navnet på flere elver i USA og Canada, og kan blant annet henvise til:

*James (Virginia) – ei elv i delstaten Virginia i USA
*James (Dakota) – ei elv i delstatene Nord- og Sør-Dakota i USA
*James (Missouri) – ei elv i delstaten Missouri i USA
*James (Alberta) – ei elv i provinsen Alberta i Canada
Sjømakt

**Sjømakt** er en stats sjømilitære styrker, det vil si militære styrker som er i stand til å operere på, over eller under vann, samt operere fra land mot sjø eller fra sjø inn over land.

Begrepet blir benyttet i Norges grunnlov § 25, hvor det heter at kongen (regjeringen) har «*…høieste Befaling over Rigets Land- og Søemagt*». Norsk sjømakt utgjøres i hovedsak av styrker fra Sjøforsvaret, Kystvakten og Luftforsvaret.

Sjømakt kan også vise til en stat med en sterk marine. Athen var en sjømakt i antikken, Storbritannia var den dominerende sjømakten etter napoleonskrigene og i dag er USA verdens ledende sjømakt.

## Se også

* Sjøkrig

## Kilder
*http://www.nb.no/baser/1814/17may.html Nasjonalbiblioteket
Aktivitørforbundet i Delta

**Aktivitørforbundet i Delta (tidligere Aktivitørenes Landsforbund (ALF))** er en partipolitisk uavhengig yrkesorganisasjon for alle som jobber med målrettet aktivitet.

Aktivitørforbundet har fokus på fagutvikling, politisk arbeid, ivaretakelse av lønns- og arbeidsvilkår og synliggjøring av aktivitørfaget.

Aktivitørforbundet gir ut fagbladet Aktivitøren, og er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.

Leder i Aktivitørforbundet er Tonje Tysland.

## Referanser


## Eksterne lenker
* 
*
Ambulanseforbundet i Delta

**Ambulanseforbundet i Delta** (tidligere **Ambulansepersonellets Yrkesorganisasjon**) er Norges største yrkesorganisasjon for ansatte i bilambulansetjenester, luftambulanse og for nødmeldeoperatører på AMK-sentraler.

Ambulanseforbundet er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.

Leder i Ambulanseforbundet er Ola Yttre..

## Referanser


## Eksterne lenker
* 
*
Delta Energi

**Delta Energi** er en partipolitisk uavhengig yrkesorganisasjon som organiserer ansatte i energisektoren, uansett hvilket tariffområde de omfattes av.

Delta Energi jobber for å ivareta sine medlemmers tariffmessige og juridiske interesser, herunder arbeids- og lønnsvilkår.

Delta Energi er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.

Leder i Delta Energi er Lena Johnsen Bunes.

## Referanser


## Eksterne lenker
* Delta Energi
Kost- og ernæringsforbundet

**Kost- og ernæringsforbundet** er en partipolitisk uavhengig yrkesorganisasjon for alle som arbeider med ernæringsbasert matomsorg, herunder: kostøkonomer, kjøkkensjefer, ass. kjøkkensjefer, dietetikere, institusjonskokker, kokker, kjøkkenassistenter, lærlinger, studenter og matverter. Det vil si alle som jobber på sykehus, sykehjem, i kantiner, forsvaret, fengsler, på folkehøgskoler, oljeplattformer, i næringsmiddelindustrien etc. 

Kost- og ernæringsforbundet arbeider for medlemmenes yrkesfaglige interesser, utdanning og kompetanse, og med å synliggjøre hvilken betydning et riktig kosthold har for både helse og trivsel. Yrkesorganisasjonen har ca 1500 medlemmer rundt omkring i Norge, representert med 18 lokalavdelinger. 

Kost- og ernæringsforbundet ble stiftet i 1948, gir ut fagtidsskriftet Kjøkkenskriveren, og er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor. 

Leder i Kost- og ernæringsforbundet er Arnt Steffensen (2013). 

## Eksterne lenker
* 
*
Kulturforbundet

**Kulturforbundet** er en partipolitisk uavhengig yrkesorganisasjon som organiserer ansatte innenfor offentlig, privat og frivillig sektor samt frilansområdet. 

Medlemmene har utdanning innen bibliotekfag, kulturfag, musikk og andre kunstfag i kulturskolene som dans, drama, forming, skulptur, maling etc. Mange har merkantil utdanning/-bakgrunn eller kombinasjon av kulturfaglig utdanning og administrasjon/ledelse. 

Kulturforbundets overordnede målsetting er å ivareta medlemmenes yrkes- og utdanningsmessige interesser, øke og bedre anseelse og yrkesfaglige standard samt lønns- og arbeidsvilkår.

Kulturforbundet veileder forbundets medlemmer og tillitsvalgte i forbindelse med
lønnsoppgjør, og er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.

Leder i Kulturforbundet er Billy Lätt (2022).

## Eksterne lenker
* 
*
Norsk Tannpleierforening

**Norsk Tannpleierforening (NTpF)** er en partipolitisk uavhengig yrkesorganisasjon for alle autoriserte tannpleiere, enten de er yrkesaktive eller yrkespassive. Tannpleierstudenter ved tannpleierutdanningene i Tromsø, Bergen, Oslo og Elverum kan også stå som medlemmer.

NTpF ble stiftet 9. desember 1968, og har i dag ca 1250 medlemmer. Synliggjøring av yrkesgruppen tannpleiere og videreutvikling av tannpleierutdanningen er viktige satsingsområder for NTpF. NTpF arrangerer seminarer og fagkurs slik at tannpleiernes kompetanse holdes på et høyt nivå og videreutvikles til beste for pasientene. NTpF forhandlinger om arbeidsvilkår og lønn.

Foreningens overordnede målsetning er å ivareta medlemmenes interesser og behov, arbeide for en bedring av tannpleiernes status og arbeidsvilkår. NTpF er samtidig aktive i å bistå tannpleierne i deres faglige utvikling samt i arbeidet for et etter- og videreutdanningstilbud.

NTpF gir ut medlemsbladet Tannstikka, og er tilsluttet hovedorganinisasjonen Unio.

E-post; post@tannpleier.no

Nettside www.tannpleier.no og medlemssiden www.tannpleierforeningen.no

Leder i NTpF er Ann-Elin Instebø.

## Referanser


## Eksterne lenker
* NTpF
Næringsansattes Yrkesorganisasjon

**Næringsansattes Yrkesorganisasjon (NY)** er en yrkesorganisasjon for offentlig ansatte som arbeider med planlegging, forvaltning og utvikling innenfor landbruk, næring og miljø, kommunal- og regional planlegging, teknisk sektor og Mattilsynet.

NY arbeider med å ivareta medlemmenes yrkes- og utdanningsmessige interesser, øke og bedre anseelse og yrkesfaglige standarder samt lønns- og arbeidsvilkår. 

NY er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.

Leder i NY er Leif Kåre Solheim.

## Eksterne lenker
* NY
Portørene

**Sykehusportørenes Yrkesorganisasjon – Portørene** – er en politisk uavhengig yrkesorganisasjon som organiserer portører på norske sykehus. 

Portørene arbeider for en egen utdanning som faller inn under Lov om fagopplæring i arbeidslivet, for ivaretakelse av medlemmenes faglige interesser, og for å bedre medlemmenes lønns- og arbeidsvilkår.

Portørene er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.

Leder i Portørene er Leif Moen (2010).

## Eksterne lenker
* Portørene
AFRY

**AFRY** (tidligere **ÅF**) er et svensk teknisk konsulentselskap opprinnelig etablert i 1895 som Södra Sveriges Ångpanneförening.

Hovedkontoret ligger i Stockholm. AFRYs fokusområder er energi og miljø, infrastruktur, industri og prosjektledelse. Selskapets markedsområde er Europa, men virksomheten og kundene finnes over hele verden. AFRY i Norge har ca. 1000 ansatte og har kontorer i Oslo, Lillestrøm, Sandefjord, Bergen og Trondheim.

AFRY sysselsetter omtrent 18 000 mennesker og opererer i over 40 land. Selskapet er organisert i tre divisjoner: Energi, Industri og Transport & Steder. Nåværende administrerende direktør er Linda Pålsson (2025–).

## Historikk
### Sverige
Södra Sveriges Ångpanneförening ble dannet den 23. februar 1895, da en rekke eiere av trykkgeneratorer rundt om i Sør-Sverige samlet sine ressurser for å forhindre ulykker og utvikle en mer effektiv bruk av trykkenergien.

AB Ångpanneföreningen ble børsnotert på Stockholmsbörsen i 1986, og har siden den gang blitt en av de større tekniske konsulentselskaper i Europa. Den 5. mai 2008 skiftet AB Ångpanneföreningen navn til ÅF AB.

### Norge
I september 2012 kjøpte ÅF det norske prosjektledelsesselskapet Advansia, som har hovedsete i Oslo. I oktober 2012 fusjonerte også ÅF med konsulentene i Epsilon, og vokste dermed fra 5000 til ca. 7000 ansatte.

Høsten 2013 ble Kåre Hagen AS kjøpt opp av ÅF. I 2015 ble Kåre Hagen AS fusjonert inn i selskapet ÅF Advansia.

I februar 2016 ble ÅF Infrastruktur AS og den landbaserte virksomheten til Reinertsen AS slått sammen til ÅF Reinertsen AS, som da hadde ca 360 medarbeidere. Arkitektfirmaet tegn_3 ble etter sammenslåingen datterselskap av ÅF Reinertsen AS, med ca 60 medarbeidere innen arkitektur, plan og landskap.

### Finland
I februar 2019 kjøpte ÅF det finske selskapet Pöyry og det formelle navnet ble ÅF Pöyry AB.

## Referanser


## Eksterne lenker
* Selskapets hjemmeside
Administrasjon i oppvekst - Admio

**Administrasjon i oppvekst – Admio** var en yrkesorganisasjon innenfor Delta som eksisterte fra 1978 til 2017. Organisasjonen ble stiftet som *Skolenes Kontorfunksjonærers Landsforening*, og het *Skolenes Kontoransattes Landsforbund* fra 1989 til 2015.

Admio organiserte administrativt merkantilt personell ved skoler, skolekontorer og barnehager. Admio hadde ca 1700 medlemmer.

Organisasjonen ble i 2017 slått sammen med Delta-organisasjonen Kontoret til den nye Administrasjon og ledelse i Delta.

Den siste lederen i Admio var Lina Steinsbekk.

## Referanser


## Eksterne lenker
* 
* Admio
Service og drift - en yrkessammenslutning i Delta

**Service og drift**, tidligere Teknisk Yrkessammenslutning (TY), er en yrkesorganisasjon for renholdsarbeidere, teknisk driftspersonell, trafikkansatte og landbruksvikarer.

SD arbeider primært for å ivareta medlemsgruppenes yrkesfaglige interesser og anseelse, for relevant utdanning tilpasset de ulike yrkesgruppene, og for etablering av fagopplæring som fører fram til fagbrev for vaktmestere og trafikkansatte samt titler som gjenspeiler yrkesgruppenes kompetanse og arbeidsområder.

SD er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.

Leder i Service og drift er Leif-Hermod Jenssen.

## Eksterne lenker
* Service og drift - en yrkessammenslutning i Delta
Mona Achache

**Mona Achache** (født 18. mars 1981) er en fransk filmregissør og manusforfatter.

Hun debuterte som langfilmregissør med Pinnsvinets hemmelighet i 2009.

## Priser
* Sølvpyramiden ved Filmfestivalen i Cairo i 2009 for Pinnsvinets hemmelighet.
* Beste regissør ved Filmfestivalen i Cairo i 2009 for Pinnsvinets hemmelighet.
* Publikumsprisen ved Filmfestivalen i Haugesund i 2010 for Pinnsvinets hemmelighet.

## Filmografi
* 2005 : *Suzanne* (kortfilm)
* 2008 : *Wawa* (kortfilm)
* 2009 : *[[Pinnsvinets hemmelighet]]*

## Referanser


## Eksterne lenker
*
Mærrapanna naturreservat

**Mærrapanna** er et naturreservat og et friområde med badeplass i Fredrikstad kommune i Østfold. Området ligger på sørsiden av Hankøsundet nær fylkesvei 117 mellom Vikane og Slevik. Stedet har mye glatt svaberg av granitt, flotte klippeformasjoner og variert vegetasjon. Granitten er mer eller mindre orangefarget. 

Mærrapanna naturreservat ble opprettet 21. juni 1996, og utgjør et område på drøyt 96 dekar.

Området som utgjør badeplassen har en stor gress-slette, og lav vegetasjon av furu- og løvtrær ispedd ett og annet forvillet frukt-tre fra den gang området hadde flere husmannsplasser under gården Slevig Østre. Badestranden har langgrunn sand- og leirebunn på innsiden av området, og svabergsstrand på utsiden. Parkering for området finnes ca. 600 meter fra badeplassen. Et fredet område med tett vegetasjon av barlind finnes langs adkomstveien ut dit.

Det går tursti til den nærliggende, og nå landfaste ***Gjetøya***, som også er friområde. Gjetøya var også en gang rom for en husmannsplass til tross for at det nærmest ikke finnes noe jord mellom svabergene. Øya gir fine fiskemuligheter, og kan vise et par fine jettegryter. Bading er tillatt, men øya er ikke spesielt tilrettelagt for dette.


File:Grøntområde, strand (indre bukt) Mærrapanna.jpg|Grøntområde, strand (indre bukt). Hankø i bakgrunnen.
File:Tursti Mærrapanna, retning Gjetøya.jpg|Tursti, retning Gjetøya.


## Referanser


## Eksterne lenker
* 
* 
* Bilder fra Mærrapanna på Flickr
* Hjemmeside fra området
Pinnsvinets hemmelighet

***Pinnsvinets hemmelighet*** (originaltittel:*Le Hérisson*) er en fransk dramakomedie fra 2009 regissert av Mona Achache.

Achache har også skrevet manus, fritt etter Muriel Barberys roman *[[Pinnsvinets eleganse]]*.

## Handling
Paloma er en 11 år gammel jente, som bor i en luksuriøs leilighet i Paris sammen med familien sin. Hun er intelligent og observant for alderen. Men hun føler også på stor skuffelse og fortvilelse, og bestemmer seg for å avslutte livet på 12-årsdagen sin - som er nøyaktig 165 dager unna i det historien begynner.

Men etter hvert oppdager Paloma også en mye vakrere side ved livet og resten av verden, enn hun opprinnelig trodde var mulig. Dette tvinger henne også til å revurdere planene om å begå selvmord.

## Medvirkende
* Josiane Balasko : Madame Michel, la concierge
* Garance Le Guillermic : Paloma Josse, la jeune fille
* Togo Igawa : Monsieur Kakuro Ozu, le nouveau propriétaire
* Anne Brochet : Solange Josse, la mère de Paloma
* Wladimir Yordanoff : Paul Josse, le père de Paloma
* Sarah Lepicard : Colombe Josse, la sœur aînée de Paloma
* Gisèle Casadesus : Madame De Broglie, la personne âgée du 3e étage
* Jean-Luc Porraz : Jean-Pierre, le joueur d'échecs solitaire
* Ariane Ascaride : Manuela Lopez, la femme de ménage
* Samuel Achache : Tibère 
* Valérie Karsenti : la mère de Tibère 
* Stéphan Wojtowicz : le père de Tibère
* Miyako Ribola : Yoko Ozu, la petite-fille de Kakuro

## Priser
* Sølvpyramiden ved Filmfestivalen i Kairo i 2009.
* Beste regissør ved Filmfestivalen i Kairo i 2009.
* Publikumsprisen ved Filmfestivalen i Haugesund i 2010.

## Referanser


## Eksterne lenker
*
Unterfranken

**Unterfranken** er en av syv *[[Bezirk (Bayern)|Bezirke]]* i den tyske delstaten Bayern. Den er også en av 25 *[[Regieringsbezirke]]* i Forbundsrepublikken Tyskland.

Bayerns Bezirke er syv autonome forvaltningsorganer, med sin egen forvaltning (*Bezirksverwaltungen*). Mens de ulike Landsratsamt har statlige og kommunale oppgaver, er de ulike Bezirke en del av forbundsregjeringen. Hver Bezirk er inndelt i Landkreise, som utgjør er mellomliggende administrative enheter på forbundsnivå.

Unterfranken ligger i den nordvestlige delen av Fristaten Bayern, og grenser i sør og vest mot delstatene Baden-Württemberg og Hessen, i nord mot Fristaten Thüringen og i øst mot de bayerske Regierungsbezirke Oberfranken og Mittelfranken.

Elven Main flyter gjennom Unterfranken, og av denne grunn av regionen av lokalbefolkningen også omtalt som Mainfranken.

Forvaltningssetet for Bezirke og Regierungsbezirke Unterfranken er Würzburg.

## Inndeling
Regierungsbezirk Unterfranken omfatter tre kretsfrie byer og ni Landkreise:
### Kretsfrie byer
* Aschaffenburg
* Schweinfurt
* Würzburg

### Landkreise
* Landkreis Aschaffenburg
* Landkreis Bad Kissingen
* Landkreis Haßberge (navnet *Haßberg-Kreis* fra 1. juli 1972 til 30. april 1973)
* Landkreis Kitzingen
* Landkreis Main-Spessart (navnet *Landkreis Mittelmain* fra 1. juli 1972 til 30. april 1973)
* Landkreis Miltenberg
* Landkreis Rhön-Grabfeld (navnet *Landkreis Bad Neustadt an der Saale* fra 1. juli 1972 til 30. april 1973)
* Landkreis Schweinfurt
* Landkreis Würzburg

## Inndelingen før kretsreformen i 1972
Følgende inndeling eksisterte før kretsreformen i Bayern 1972:

### Kretsfrie byer
* Aschaffenburg
* Schweinfurt
* Würzburg

### Landkreise

## Eksterne lenker
*
Tom Campbell

**Thomas J. «Tom» Campbell** (født 14. august 1952 i Chicago) er en amerikansk politiker som representerer Det republikanske parti. Han har sittet i Representantenes hus i to perioder, fra 1989 til 1993 og fra 1995 til 2001. Han var republikanernes kandidat i senatorvalget i 2000, men tapte mot Dianne Feinstein. Han stilte i republikanernes primværvalg til senatorvalget i California 2010, men nådde ikke opp. Campbell er kjent som en moderat republikaner; liberal i sosialsaker mens han er mer konservativ i finanssaker.

Campbell har vært professor ved Stanford Law School og dekan ved Haas School of Business.

## Referanser


## Eksterne lenker
* 
*
Dylan Walsh

**Dylan Walsh** (født **Charles M. Walsh** 17. november 1963 i Los Angeles i California) er en amerikansk skuespiller. Han er kjent som karakteren dr. Sean McNamara i TV-serien *[[Nip/Tuck]]* og for sin rolle i filmen *The Stepfather*. 

Dylans foreldre arbeidet i utenrikstjenesten, og de møttes for første gang i Etiopia. Som følge av foreldrenes yrker reiste Walsh mye, og han bodde i Øst-Afrika, India og Indonesia før han hadde fylt 10 år. Hans familie kom tilbake til USA og bosatte seg i Virginia, der Walsh begynte å spille skuespill på den videregående skolen. Han ble uteksaminert fra University of Virginia i 1986 med en grad i engelsk. Etter eksamen fra college, flyttet Walsh til New York City for å spille profesjonelle skuespill. 

Walshs første rolle var i en TV-film kalt Soldier Gutter der han spilte mot James Earl Jones. Han ble ordentlig kjent med filmen Loverboy og med en fast rolle i TV-serien Kate & Allie. Han spilte Paul Newmans karakters sønn i filmen Nobody's Fool. Samtidig hadde han flere TV-opptredener i forskjellige show blant annet i Brooklyn South, The Twilight Zone og i Everwood. 

I 2003 fikk Walsh rollen som Sean McNamara på TV-serien Nip/Tuck, etter å ha blitt oppsøkt av seriens skaper Ryan Murphy i en kaffebar. Murphy husket ham fra hans rolle i Nobody's Fool og i en TV-film. 

Walsh var gift med skuespilleren Melora Walters mellom 1996 og 2003. De fikk to barn sammen, Joanna og Thomas. Han giftet seg senere med skuespilleren Joanna Going den 10. oktober 2004, og de fikk datteren Stella Haven sammen.

## Referanser


## Eksterne lenker
*
Rød snø

**Rød snø** kan vise til:

* Rød snø (biologi), den rødfargete overflaten man kan se på snøen i fjellstrøk på ettervinteren pga. grønnalgen *Chlamydomonas nivalis*.
* Rød snø (TV-serie), norsk-svensk spenningsserie.
* Rød snø (festival), festival i Mo i Rana.
Bezirk (Bayern)

**Bezirk** (norsk: distrikt) er i Fristaten Bayern et interkommunalt autonomt samarbeidsorgan. Bayern har sju slike samarbeidsorganer som geografisk følger grensene til regjeringsdistriktene (*Regierungsbezirke*).

Distriktene har egen forvaltning *(Bezirksverwaltungen)* og løser oppaver hovedsakelig på vegne av kommunene*.* De må ikke forveksles med regjeringsdistriktene (*Regierungsbezirke*) som er statlige organer, med egen administrasjon.

Bayerns *Bezirke* har historiske røtter tilbake til 1828, da kong Ludvig I oppløste den sentralistiske staten. Distriktene ble offentlige organer (*Körperschaft des öffentlichen Rechts*) i 1852 og autonome (*Recht zur Selbstverwaltung*) i 1919. Under nasjonalsosialismen ble de interkommunale distriktene opphevet, men gjeninnført i 1946 og bekreftet gjennom Bayerns forfatning i 1953.

## Referanser


## Se også
*Tysklands lokalforvaltning
Saltvannskrokodille

**Saltvannskrokodille** eller **deltakrokodille** (*Crocodylus porosus*) finnes i deler av Asia og Oseania. Habitatet strekker seg langs nordkysten av Australia, østkysten av India og deler av Sørøst-Asia. Arten er en toppkonsument i sitt økosystem.

## Anatomi

Saltvannskrokodillen er den største av alle gjenlevende reptiler på Jorden. En voksen hann kan veie opptil ett tonn og bli omkring 5,5-6 meter lang. Hunnen kan bli litt over 4 meter lang og veie cirka 500 kg.

## Habitat
Saltvannskrokodillene oppholder seg i ferskvannselver og sumper gjennom den tropiske sesongen, for deretter å forflytte seg langt ute i havet når sesongen er over. Saltvannskrokodillen kan bevege seg med en hastighet opptil åtte meter i sekundet.

## Angrep på mennesker
Det føres knapt statistikk på krokodilleangrep utenom Australia, hvor angrep er svært sjeldent p.g.a. sikkerhetsanstaltninger og fordi innbyggerne ikke på langt nær er like avhengige av å oppsøke områder hvor saltvannskrokodillen er. Fra 1971 til 2013 ble det rapportert 106 dødelige angrep på mennesker i Australia. 
## Eksterne lenker
*
Wasim Sajjad

**Wasim Sajjad** (født 1941) er en pakistansk jurist og politiker. Han har sittet som midlertidig president i Pakistan ved to anledninger, i 1993, og i 1997-1998.

## Liv og virke
### Bakgrunn
Wasim Sajjads far, Sajjad Ahmed Jan, fungerte som høyesterettsdommer i Pakistan, og senere som administrerende kommissær under valg. Wasim Sajjad skulle egentlig følge i hans fotspor, å bli advokat, og han gikk blant annet på Wadham College ved University of Oxford på et Rhodes-stipend. Han tok en grad i rettsvitenskap i 1966, og han fikk graden Bachelor of Civil Law fra University of Oxford i 1967. I perioden 1967 − 1977 underviste han ved University of the Punjab.

### Politiker
Sajjads politiske karriere begynte i 1985, da han ble valgt til den pakistanske Senatet. Han tjenestegjorde som statsråd for juss, rettferdighet og parlamentariske saker under regjeringen til statsminister Muhammed Khan Junejo. Han ble valgt til senatets ordstyrer i 1988, og holdt denne posten i tolv år.

Han er medlem av det politiske partiet PML-Q, og har vært leder for den politiske opposisjonen i det pakistanske senatet.
### Midlertidig president av Pakistan
Han tjenestegjorde med sin første periode som president i 1993, etter oppsigelsen til Ghulam Ishaq Khan. Som midlertidig president, var Sajjad i all hovedsak en stedfortreder i embetet til det neste valget kunne gjennomføres. Han stilte som presidentkandidat, men ble beseiret av Farooq Leghari. 

I 1997 ble Sajjad igjen midlertidig president da Benazir Bhutto måtte gå av på grunn av en korrupsjonsanklage. Han ble i 1998 etterfulgt som president av Muhammed Rafiq Tarar.

### Senatspresident
Han var i 1998 til 1999 så president for senatet. I løpet av denne korte tiden besøkte han i 1999 Tyskland.

Som senatspresident også senere bragte han i 2006 inn en reslosjon for det pakistanske overhuset som skarpt kritiserte Muhammedkarikaturene. Den ble enstemmeig vedtatt, og lød blant annet «*Senatet fordømmer på det skarpeste den villede og konsentrerte aksjon i de europeiske medier generelt og i den danske avis (som først trykket karikaturene) i særdeleshet.*»

Som politiker besøkte han foruten Tyskland blant annet landene USA, Storbritannia, Canada, Frankrike, Kina, Saudi-Arabia, Polen, Japan, Malaysia, Filippinene og Thailand. Han ble oppfattet som tolerant, som forkjemper for demokratiet i sitt land. Han fikk også ry på seg som formidler og som i stand til en god dialog med opposisjonen.

I 2002 ble Sajjad beskyldt for misbruk av statlige kjøretøy og telefoner som beløpte seg til millioner av kroner. Han ble dømt til å betale en bot, men ble aldri satt i fengsel.

## Referanser
Stefan Rehn

**Stefan Rehn** (født 22. september 1966 i Stockholm) er en svensk tidligere fotballspiller og nåværende hovedtrener for IFK Göteborg. Rehn har tidligere spilt for Djurgårdens IF, Everton, IFK Göteborg, Lausanne Sports og for .

## Klubbkarriere
Rehn begynte sin fotballkarriere i den lokale klubben Sundbybergs IK, før han i 1984 dro videre til Djurgårdens IF. Her ble han i fem år før han sommeren 1989 prøvde lykken som utenlandsproff i den engelske klubben Everton FC. Med overgangen til Everton ble han den første svensken til å spille i den øverste divisjonen i det engelske ligasystemet. Everton betalte fem millioner kroner for Rehn som ble hentet inn på fireårskontrakt for å fylle tomrommet etter salget av Trevor Steven til . Rehn lykkes imidlertid aldri spille seg inn på laget til manager Colin Harvey, som mente Rehn ikke var god nok uten ball. I ligasammenheng fikk Rehn kun én kamp fra start og tre innhopp, samt to cupkamper, før  i januar 1990 hentet ham hjem til Sverige. Overgangssummen på 2,75 millioner kroner var den da høyeste summen en svensk klubb hadde betalt for en spiller. Hos IFK Göteborg var han med på å vinne hele fem seriemesterskap og ett cupmesterskap frem til 1995, da han igjen prøvde lykken i utlandet.

I 1995 dro han til den sveitsiske klubben Lausanne Sports, hvor han spilte i fem sesonger og vant to sveitsiske cupmesterskap. I 2000 dro han tilbake til Sverige, men denne gangen signerte han for Djurgårdens IF, som han vant seriemesterskap og cupmesterskap med i 2002. Etter dette valgte han å legge opp som fotballspiller, og fra 2003 til 2006 fungerte han som assistenttrener i Djurgårdens IF (under blant andre Kjell Jonevret). I 2007 ble Rehn hovedtrener i IFK Göteborg sammen med Jonas Olsson.

## Landslagskarriere
Stefan Rehn fikk sin landslagsdebut for  1988, og hans første landslagsturnering var Sommer-OL i Seoul i 1988. Han deltok deretter under EM i 1992 arrangert på hjemmebane, da landslaget spilte seg til en plass i semifinalen som de tapte mot . Rehn var også med i troppen under VM i 1994 som ble arrangert i USA, hvor Sverige ende opp på en overraskende bronseplass etter å ha vunnet bronsefinalen mot . Fra 1988 og frem til 1995 fikk han tilsammen 45 landskamper og seks mål for Sverige.

## Meritter som spiller
;IFK Göteborg
* Allsvenskan: 1990, 1991, 1993, 1994, 1995
* Svenska Cupen: 1991
;Lausanne Sports
* Schweizer Cup: 1998, 1999
;Djurgårdens IF
* Allsvenskan: 2002
* Svenska Cupen: 2002
;Sverige
* VM i fotball 1994: Bronseplass

## Meritter som trener
;Djurgårdens IF
* Allsvenskan: 2003, 2005
* Svenska Cupen: 2004, 2005
;IFK Göteborg
* Allsvenskan: 2007
* Svenska Cupen: 2008

## Karriereoversikt

## Referanser


## Eksterne lenker
* 
* 
*  Svenska Fotbollförbundet
Muttahida Majlis-e-Amal

**Muttahida Majlis-e-Amal** (MMA, *United Council of Action* på engelsk) er en koalisjon mellom flere religiøst-politiske partier i Pakistan. 

I MMA er den største islamske politiske partiet i Pakistan. MMA har ambisjoner om å etablere ett komplett teokrati i Pakistan. Selv om MMA har vært i stand til å utøve stor makt over de fattigste og minst utdannede provinsene i Pakistan (særlig i Khyber Pakhtunkhwa og Balutsjistan), har partiet vært helt forhindret fra å påvirke Pakistans utenrikspolitikk. MMA er sterkt imot Pakistans politiske vennskap med USA og Pakistans dedikasjon til tiltak mot terrorisme og regional stabilitet. 

Ved meningsmålingene i november 2007 fikk partiet kun 4% av stemmene. 

## Referanser


## Eksterne lenker
*